**TIRGUS IZPĒTE**

**“****Pašvaldības iestāžu ēku remontdarbi Balvu novada Balvu, Bērzkalnes un Žīguru pagastos”**

**(ID Nr. BNP TI 2023/143)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Pasūtītāji, kuru vajadzībām tiek veikta tirgus izpēte | **Balvu pagasta pārvalde**,Reģ.Nr.40900023405, adrese Pagastmāja, Naudaskalns, Balvu pag., Balvu nov., LV-4561 (tirgus izpētes 1.daļā) |
| **Bērzkalnes pagasta pārvalde**,Reģ.Nr.40900023477, adrese Ūdru iela 1, Bērzkalne, Bērzkalnes pag., Balvu nov., LV-4590 (tirgus izpētes 2.daļā) |
| **Žīguru pagasta pārvalde**,Reģ.Nr.40900024133, adrese Ciemata iela 4, Žīguri, Žīguru pag., Balvu nov., LV-4584 (tirgus izpētes 3.daļā) |
| Kontaktpersonas saistībā ar tirgus izpētes priekšmetu | Balvu pagasta pārvaldes vadītājs Andris Ķerāns, mob.26118122 (tirgus izpētes 1.daļā) |
| Bērzkalnes pagasta pārvaldes vadītāja Skaidrīte Saleniece, mob.28319661 (tirgus izpētes 2.daļā) |
| Žīguru pagasta pārvaldes vadītājs Jevgenijs Žukovskis, mob.22342881 (tirgus izpētes 3.daļā) |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Olīvija Tuvi, mob.28080749, e-pasts: olivija.tuvi@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Pašvaldības iestāžu ēku remontdarbi Balvu novada Balvu, Bērzkalnes, Žīguru pagastos, atbilstoši Tehniskajai specifikācijai (skat. 1.pielikumu).

Pretendents nevar iesniegt piedāvājuma variantus.

2.2. Tirgus izpētes priekšmets ir sadalīts 3 (trīs) daļās:

2.2.1. Tirgus izpētes 1.daļa – “Bruģēta celiņa ar slīpumu ierīkošana pie Balvu pagasta pārvaldes ēkas un iekštelpu kosmētiskais remonts Valsts un pašvaldību vienotā klientu apkalpošanas centra izveidei”;

2.2.2. Tirgus izpētes 2.daļa – “Ieejas pakāpienu un uzbrauktuves izbūve Bērzkalnes pagasta bibliotēkai”;

2.2.3. Tirgus izpētes 3.daļa – “Ārējo kāpņu remontdarbi un kāpņu priekšdaļas laukuma bruģēšana Žīguru pagasta bibliotēkai”.

2.3. Pretendents piedāvājumu var iesniegt par vienu, divām vai visām tirgus izpētes daļām.

2.4. Pretendents nevar iesniegt piedāvājumu variantus.

**3. Piedāvājuma izvēles kritērijs:** zemākā cena.

**4. Līguma izpildes vietas:**

4.1. Tirgus izpētes 1.daļā – Pagastmāja, Naudaskalns, Balvu pag., Balvu nov., LV-4561.

4.2. Tirgus izpētes 2.daļā – Ūdru iela 1, Bērzkalne, Bērzkalnes pag., Balvu nov., LV-4590.

4.3. Tirgus izpētes 3.daļā – Parka iela 14, Žīguri, Žīguru pag., Balvu nov., LV-4584

**5. Līguma izpildes termiņš:** 15.12.2023., katrā tirgus izpētes daļā.

Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Būvdarbu garantijas termiņš:** vismaz 24 (divdesmit četri) mēneši pēc nodošanas-pieņemšanas akta parakstīšanas.

**7. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**8. Apmaksas nosacījumi:** 30 (trīsdesmit) dienu laikā pēc pilnīgas līgumsaistību izpildes, nodošanas-pieņemšanas akta parakstīšanas un rēķina iesniegšanas, katrā tirgus izpētes daļā. Līguma darbības laikā, apmaksas kārtība nevar tikt mainīta.

**9. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**10. Prasības pretendentam:**

10.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

10.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

10.3. Pretendentam jābūt reģistrētam LR Būvkomersantu reģistrā. Informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_companies> .

10.4. Pretendenta rīcībā ir sertificēts speciālists ēku būvdarbu vadīšanā (uz darba līguma pamata). Informācijas iegūšanai tiek izmantots BIS Būvspeciālistu reģistrs <https://bis.gov.lv/bisp/lv/specialist_certificates> .

10.5. Piedāvājums jāparaksta paraksttiesīgai personai.

10.6. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**11. Iesniedzamie dokumenti:**

11.1. Finanšu/ Tehniskais piedāvājums (skat. 2.pielikumu).

11.2. Izmaksu tāme, sagatavota atbilstoši 1.pielikumam – Tehniskajai specifikācijai un 03.05.2017. Ministru kabineta noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 5.pielikuma veidlapai.

11.3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

11.4. Ārvalstīs reģistrētām personām:

11.4.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

11.4.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**12. Piedāvājuma iesniegšanas datums, laiks, vieta, veids:**

12.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **31.10.2023., plkst.13.00**.

12.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

12.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā norādītajam piedāvājumu iesniegšanas termiņam.

12.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2023/143”*.

12.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukumu un adresi;

- atzīme ar norādi: *Tirgus izpētei “Pašvaldības iestāžu ēku remontdarbi Balvu novada Balvu, Bērzkalnes, Žīguru pagastos”, ID Nr. BNP TI 2023/143.* *Neatvērt līdz 31.10.2023., plkst.13.00”*.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa)

1.pielikums

Tirgus izpētei

“Pašvaldības iestāžu ēku remontdarbi Balvu novada

Balvu, Bērzkalnes, Žīguru pagastos”

(ID Nr. BNP TI 2023/143)

**TEHNISKĀ SPECIFIKĀCIJA**

**“Pašvaldības iestāžu ēku remontdarbi Balvu novada Balvu, Bērzkalnes, Žīguru pagastos”**

**(ID Nr. BNP TI 2023/143)**

**Skat. datni: “1\_pielikums\_Tehn\_spec\_Darbu apjomu saraksti”**

2.pielikums

Tirgus izpētei

“Pašvaldības iestāžu ēku remontdarbi Balvu novada

Balvu, Bērzkalnes, Žīguru pagastos”

(ID Nr. BNP TI 2023/143)

**FINANŠU/ TEHNISKAIS PIEDĀVĀJUMS**

**“Pašvaldības iestāžu ēku remontdarbi Balvu novada Balvu, Bērzkalnes, Žīguru pagastos”**

**(ID Nr. BNP TI 2023/143)**

**Skat. datni “2\_pielikums\_Finanšu\_Tehniskais piedāvājums”**